۱۴۴۷-۵-۲۵ تاریخ نشر شوی خبرونه بادغیس بادغیس؛ څه باندې ۳ زره هېوادوالو ته پراخ روغتیایی خدمتونه وړاندې شوی دی یکشنبه، ٢۵ جمادی الأولی ١۴۴٧ د #افغانی_سرې_میاشتې روغتیایی کارکوونکو د بادغیس ولایت په بېلابېلو ولسوالیو او کلیو کې د تېرو ۳۰ ورځو په اوږدو کې ١٩٤٠ تنه #ناروغانو ته د معاینې او درملو د ورکړې، ټپونو د پانسمان، واکسینونو د تطبیق، خوارځواکۍ، له زېږون وړاندې او وروسته د اړینو روغتیایی مشورو او کورنی پلان د تنظیم ترڅنګ ١٠٧٣ ناروغانو ته د لازمو روغتیایی مشورو وړاندې کولو برخه کې خدمتونه ترسره کړی دی. کونړ کونړ کې له ۴۷۳ داخلی بېځایه شوو کورنیو سره #نغدی_مرسته وشوه یکشنبه، ۲۵ جمادی الأولی ۱۴۴۷ د #افغانی_سرې_میاشتې له لوری د کونړ ولایت د ناړۍ او سرکاڼو ولسوالیو د بېلابېلو کلیو له ۴۷۳ #داخلی_بېځایه_شوو کورنیو سره د بېړنیو اړتیاوو د پوره کولو په موخه اووه میلیونه او پنځه نوی زره (۷،۰۹۵،۰۰۰) افغانۍ نغدی مرسته وشوه، چې هرې کورنۍ ته ۱۵ زره افغانۍ ورکړل شوې.